open-index/open-wikipedia-markdown huggingface dataset:
কিকলী

**কিকলী** (, উচ্চারণ: কিক-লী), **কিকলি**ও বলা হয়, পাঞ্জাবি মেয়েদের একটি লোক নৃত্য। এটি উত্তর ভারত এবং পাকিস্তানের বালিকা এবং কিশোরীদের দ্বারাও পরিবেশিত হয়। এই নৃত্যে দুটি মেয়ে মুখোমুখি আড়াআড়িভাবে হাত ধ'রে একসাথে বৃত্তাকারে ঘোরে এবং বৃত্তাকারে চলার সময় তাদের অবস্থানের ভারসাম্য রক্ষা করে। এটি সাধারণত কিশোরী মেয়েদের মধ্যে জনপ্রিয় এবং যুগ্মভাবে এই নৃত্য পরিবেশন করা হয়। মেয়েরা একত্রিত হয়ে প্রচুর শক্তি, উদ্যোগ এবং উৎসাহ নিয়ে এই নৃত্য পরিবেশন করে। এই সময় তালি দিয়ে বিভিন্ন ধরনের গান গাওয়া হয়।

## নৃত্য শৈলী

অল্প বয়সী মেয়েদের কাছে কিকলী একটি নাচের চেয়ে খেলাধুলা বেশি। দুজন মেয়ে একে অপরের মুখোমুখি দাঁড়ায় এবং তাদের দেহগুলি পেছনের দিকে ঝুঁকিয়ে রাখে, আড়াআড়িভাবে একজন অন্যজনের হাত ধরে থাকে। এই অবস্থানে তাদের বাহু সর্বাধিক প্রসারিত থাকে হাত দৃঢ়ভাবে আবদ্ধ থাকে। এইভাবে তারা দ্রুত ঘুরতে থাকে এবং তাদের *দোপাট্টা* বাতাসে ভাসমান হয়। গোড়ালিতে পরা কিঙ্কিণী থেকে শব্দ হতে থাকে। অন্যান্য মহিলারা তালি দিয়ে গান গেয়ে তাদের আরও দ্রুত ঘুরতে উৎসাহ দেয়। কখনও কখনও চারজন কিশোরী এই নৃত্য সম্পন্ন করে। এই নৃত্যের সাথে সম্পর্কিত লোক গানের বিভিন্ন বৈচিত্র্য রয়েছে।

## পরিবেশন
কিকলী নৃত্যটি আসলে ক্রীড়ার মধ্যে ধরা হয়, কারণ উচ্চবেগে একসাথে ঘুরতে গেলে জোরালো অনুশীলনের প্রয়োজন হয়। বেশিরভাগ ক্ষেত্রে এই নৃত্যটি বিদ্যালয়ে বা নতুন বিবাহিত মেয়েরা তাদের বাবা-মায়ের বাড়িতে ফিরে এলে তাদের দ্বারা পরিবেশন করা হয়। এই নৃত্যটি ন্যূনতম দুজন মেয়ে পরিবেশন কর, তবে তিন বা চারজনেও এই নৃত্য পরিবেশন করতে পারে। তারা তাদের শরীরকে তাদের পিছনে ঝোঁকায় এবং মাটিতে পা ঠুকে তাদের ঘূর্ণন শুরু করে। কিকলী নৃত্যের সময় যে কয়েকটি গান গাওয়া হয় তা শুনতে ভাল লাগে তবে বেশিরভাগ কিকলী গান বিষয়ভিত্তিক এবং পরিস্থিতি সম্পর্কিত। এই গানের কয়েকটি উদাহরণ:-

কিকলী ক্লীর দি,

পাগ মেরে বীর দি,

দুপাট্টা মেরে ভাই দা,

ফিটে মুন জাওয়াই দা।
## তথ্যসূত্র

বিষয়শ্রেণী:পাঞ্জাবি সংস্কৃতি
বিষয়শ্রেণী:ভারতীয় লোকনৃত্য
নীল জোসেফ

**নীল স্ট্যানলি জোসেফ** (জন্ম ১৯০৬, মৃত্যুর তারিখ অজানা) একজন শ্রীলঙ্কার ক্রিকেটার যিনি ১৯৩০ এর দশকে শ্রীলঙ্কা জাতীয় ক্রিকেট দলের হয়ে খেলেন। ১৯৩০ সালে অস্ট্রেলিয়ান সফরকারীদের বিপক্ষে ওয়ানডে ম্যাচে ডোনাল্ড ব্র্যাডম্যানের প্রথম বলেই তিনি হিট উইকেটকে বোল্ড আউট করেন।

নীল জোসেফ কলম্বোর রয়েল কলেজে গিয়েছিলেন। ১৯২৫ সালে তিনি তার প্রথম রয়্যাল-থোমিয়ান সেঞ্চুরি করেছিলেন, যা ৪৫ মিনিটের মধ্যে দুর্দান্ত একটি ১১৩ রান করেছিলেন। ১৯২৬ সালে তিনি ১৩৩ রান করেছিলেন। সিরিজটিতে তিনি মোট ৩১৭ রান করে ১৯৫৭ সাল পর্যন্ত অপরাজিত ছিল।

তিনি ১৯৩২ থেকে ১৯৩৫ সালের মধ্যে আটটি প্রথম-শ্রেণীর ম্যাচ সিলোনের হয়ে খেলেছিলেন। ১৯৩৩-৩৪ সালে এমসিসির বিপক্ষে তাঁর সর্বোচ্চ স্কোর ছিল ৭৮, যখন ম্যাচে সিলোনর পক্ষে আর কেউ পৌঁছে না। তিনি ১৯৩৩-৩৩ সালে সিলোন প্রথম ভারতে গিয়েছিলেন। 

তিনি খবরের কাগজের প্রতিবেদক হিসাবে কাজ করেছিলেন।

## তথ্যসূত্র

## বহিঃসংযোগ

* 
* 
* D. W. L. Lieversz, ''My Recollections of Cricket at Royal From 1923 to 1929''

বিষয়শ্রেণী:শ্রীলঙ্কান তামিল ব্যক্তি
বিষয়শ্রেণী:মৃত্যুর সাল অনুপস্থিত
বিষয়শ্রেণী:১৯০৬-এ জন্ম
বিষয়শ্রেণী:অল-সিলনের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী
বিষয়শ্রেণী:১৯৪৭-এ মৃত্যু
পালাউ জাতীয় ফুটবল দল

**পালাউ জাতীয় ফুটবল দল** () হচ্ছে আন্তর্জাতিক ফুটবলে পালাউয়ের প্রতিনিধিত্বকারী পুরুষদের জাতীয় দল, যার সকল কার্যক্রম পালাউয়ের ফুটবলের সর্বোচ্চ নিয়ন্ত্রক সংস্থা পালাউ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা ওশেনিয়া ফুটবল কনফেডারেশনের সদস্যপদ লাভ করেনি। ১৯৮৭ সালের ২৭শে মার্চ তারিখে, পালাউ প্রথমবারের মতো আন্তর্জাতিক খেলায় অংশগ্রহণ করেছে; অস্ট্রেলিয়ার অ্যাডিলেডে অনুষ্ঠিত উক্ত ম্যাচে পালাউ তাফেয়ার কাছে ৬–২ গোলের ব্যবধানে পরাজিত হয়েছে।

৪,০০০ ধারণক্ষমতাবিশিষ্ট পালাউ জাতীয় স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পালাউয়ের কররে অবস্থিত। বর্তমানে এই দলের ম্যানেজারের দায়িত্ব পালন করছেন শন ওয়াকার।

ফিফা এবং ওশেনিয়া ফুটবল কনফেডারেশনের সদস্যপদ না থাকার ফলে পালাউ এপর্যন্ত একবারও ফিফা বিশ্বকাপ এবং ওএফসি নেশন্স কাপে অংশগ্রহণ করতে পারেনি।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে পালাউয়ের কোন স্থান নেই। অন্যদিকে, বিশ্ব ফুটবল এলো রেটিংয়ে পালাউয়ের সর্বোচ্চ অবস্থান হচ্ছে ২২২তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ২৩৯। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

## বহিঃসংযোগ
*  

বিষয়শ্রেণী:পালাউ জাতীয় ফুটবল দল
বিষয়শ্রেণী:ওশেনিয়ার জাতীয় ফুটবল দল
উত্তর মারিয়ানা দ্বীপপুঞ্জ জাতীয় ফুটবল দল

**উত্তর মারিয়ানা দ্বীপপুঞ্জ জাতীয় ফুটবল দল** () হচ্ছে আন্তর্জাতিক ফুটবলে উত্তর মারিয়ানা দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম উত্তর মারিয়ানা দ্বীপপুঞ্জের ফুটবলের সর্বোচ্চ নিয়ন্ত্রক সংস্থা উত্তর মারিয়ানা দ্বীপপুঞ্জ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি এবং ২০০৯ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সহযোগী সদস্য হিসেবে রয়েছে। ১৯৯৮ সালের ২৭শে জুলাই তারিখে, উত্তর মারিয়ানা দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; পালাউয়ের কররে অনুষ্ঠিত উক্ত ম্যাচে উত্তর মারিয়ানা দ্বীপপুঞ্জ পালাউ বি-কে ৮–০ গোলের ব্যবধানে পরাজিত করেছে।

২,০০০ ধারণক্ষমতাবিশিষ্ট অলেয়াই স্পোর্টস কমপ্লেক্সে *নীল আয়ুয়ু* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় উত্তর মারিয়ানা দ্বীপপুঞ্জের সাইপানে অবস্থিত। বর্তমানে এই দলের ম্যানেজারের দায়িত্ব পালন করছেন রিও ফুজিতা এবং অধিনায়কের দায়িত্ব পালন করছেন তান হোল্ডিংসের রক্ষণভাগের খেলোয়াড় জনাথন তাকানো।

উত্তর মারিয়ানা দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও উত্তর মারিয়ানা দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি।

নিকোলাস সোয়াইম, জো ওয়াং মিলার, জনাথন তাকানো, ইয়োহান নোটসেল এবং মিখাহ গ্রিফিনের মতো খেলোয়াড়গণ উত্তর মারিয়ানা দ্বীপপুঞ্জের জার্সি গায়ে মাঠ কাঁপিয়েছেন।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে উত্তর মারিয়ানা দ্বীপপুঞ্জের কোন স্থান নেই। অন্যদিকে, বিশ্ব ফুটবল এলো রেটিংয়ে উত্তর মারিয়ানা দ্বীপপুঞ্জের সর্বোচ্চ অবস্থান হচ্ছে ২১৪তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ২৩৮। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

## বহিঃসংযোগ
*  
* এএফসি-এ উত্তর মারিয়ানা দ্বীপপুঞ্জ জাতীয় ফুটবল দল 


বিষয়শ্রেণী:এশিয়ার জাতীয় ফুটবল দল
মার্কিন সামোয়া জাতীয় ফুটবল দল

**মার্কিন সামোয়া জাতীয় ফুটবল দল** () হচ্ছে আন্তর্জাতিক ফুটবলে মার্কিন সামোয়ার প্রতিনিধিত্বকারী পুরুষদের জাতীয় দল, যার সকল কার্যক্রম মার্কিন সামোয়ার ফুটবলের সর্বোচ্চ নিয়ন্ত্রক সংস্থা মার্কিন সামোয়া ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৮ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৯৮ সালের ২রা সেপ্টেম্বর তারিখে, মার্কিন সামোয়া প্রথমবারের মতো আন্তর্জাতিক খেলায় অংশগ্রহণ করেছে; কুক দ্বীপপুঞ্জের রারোটোঙ্গায় অনুষ্ঠিত উক্ত ম্যাচে মার্কিন সামোয়া পশ্চিম সামোয়ার কাছে ৩–০ গোলের ব্যবধানে পরাজিত হয়েছে।

২,০০০ ধারণক্ষমতাবিশিষ্ট পাগো পার্ক ফুটবল স্টেডিয়ামে *এলাকার ছেলে* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মার্কিন সামোয়ার রাজধানী পাগো পাগোতে অবস্থিত। বর্তমানে এই দলের ম্যানেজারের দায়িত্ব পালন করছেন তুনোয়া লুই এবং অধিনায়কের দায়িত্ব পালন করছেন গোলরক্ষক নিকি সালাপু।

মার্কিন সামোয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপেও মার্কিন সামোয়া এপর্যন্ত একবারও অংশগ্রহণ করতে সক্ষম হয়নি।

নিকি সালাপু, উয়াসিলা হেলেতা, রামিন অট, স্যামুয়েল হ্যাওয়ার্ড এবং জাস্টিন মানাওয়ের মতো খেলোয়াড়গণ মার্কিন সামোয়ার জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১৫ সালের অক্টোবর মাসে প্রকাশিত র‌্যাঙ্কিংয়ে মার্কিন সামোয়া তাদের ইতিহাসে সর্বোচ্চ অবস্থান (১৬৪তম) অর্জন করে এবং ২০০৬ সালের মে মাসে প্রকাশিত র‌্যাঙ্কিংয়ে তারা ২০৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মার্কিন সামোয়ার সর্বোচ্চ অবস্থান হচ্ছে ১৮৮তম (যা তারা ১৯৮৩ সালে অর্জন করেছিল) এবং সর্বনিম্ন অবস্থান হচ্ছে ২৩৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ মার্কিন সামোয়া জাতীয় ফুটবল দল  
* ওএফসি-এ মার্কিন সামোয়া জাতীয় ফুটবল দল 

বিষয়শ্রেণী:মার্কিন সামোয়া জাতীয় ফুটবল দল
বিষয়শ্রেণী:ওশেনিয়ার জাতীয় ফুটবল দল
বিষয়শ্রেণী:মার্কিন সামোয়ায় ফুটবল
নিউয়ে জাতীয় ফুটবল দল

**নিউয়ে জাতীয় ফুটবল দল** () হচ্ছে আন্তর্জাতিক ফুটবলে নিউয়ের প্রতিনিধিত্বকারী পুরুষদের জাতীয় দল, যার সকল কার্যক্রম নিউয়ের ফুটবলের সর্বোচ্চ নিয়ন্ত্রক সংস্থা নিউয়ে ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি এবং ২০০৬ সাল হতে তাদের আঞ্চলিক সংস্থা ওশেনিয়া ফুটবল কনফেডারেশনের সহযোগী সদস্য হিসেবে রয়েছে। ১৯৮৩ সালের ২০শে আগস্ট তারিখে, নিউয়ে প্রথমবারের মতো আন্তর্জাতিক খেলায় অংশগ্রহণ করেছে; পশ্চিম সামোয়ার আপিয়ায় অনুষ্ঠিত উক্ত ম্যাচে নিউয়ে তাহিতির কাছে ১৪–০ গোলের ব্যবধানে পরাজিত হয়েছে।

১,০০০ ধারণক্ষমতাবিশিষ্ট নিউয়ে হাই স্কুলে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় নিউয়ে অবস্থিত।

নিউয়ে এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপেও নিউয়ে এপর্যন্ত একবারও অংশগ্রহণ করতে সক্ষম হয়নি।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে নিউয়ের কোন স্থান নেই। অন্যদিকে, বিশ্ব ফুটবল এলো রেটিংয়ে নিউয়ের সর্বোচ্চ অবস্থান হচ্ছে ১৯৩তম (যা তারা ১৯৮৩ সালে অর্জন করেছিল) এবং সর্বনিম্ন অবস্থান হচ্ছে ২৩৬। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

বিষয়শ্রেণী:নিউয়ে জাতীয় ফুটবল দল
বিষয়শ্রেণী:ওশেনিয়ার জাতীয় ফুটবল দল
পুনরাবৃত্তিমূলক বদ্ধপ্রকোষ্ঠ (সংবাদ মাধ্যম)

thumb|"একটি পুনরাবৃত্তিমূলক বদ্ধপ্রকোষ্ঠ হল এমন একটি পরিবেশ যেখানে একজন ব্যক্তি কেবলমাত্র তাদের নিজস্ব মতামত ও দৃষ্টিভঙ্গি প্রতিফলিত বা জোরালো করে, সেইসব তথ্য ও মতামত খুঁজে পান।"

সংবাদ মাধ্যমের আলোচনায়, **পুনরাবৃত্তিমূলক বদ্ধপ্রকোষ্ঠ** কথাটি দিয়ে এমন সব পরিস্থিতিকে নির্দেশ করা হয়, যেগুলিতে একটি বদ্ধ ব্যবস্থার অভ্যন্তরে যোগাযোগ ও পুনরাবৃত্তির মাধ্যমে এক বা একাধিক বিশ্বাসকে বড় করে দেখানো হয় বা জোরালো করা হয় এবং এগুলিকে খণ্ডনকারী যুক্তি-প্রমাণ থেকে সুরক্ষা প্রদান করা হয়। পুনরাবৃত্তিমূলক বদ্ধপ্রকোষ্ঠে অংশগ্রহণকারী লোকজন বিপরীত দৃষ্টিভঙ্গির অনুপস্থিতিতে তাদের বর্তমান দৃষ্টিভঙ্গিকে জোরালো করে, এমন সব তথ্য খুঁজে বের করতে পারেন, এবং এর ফলশ্রুতিতে তারা অযাচিতভাবে এক ধরনের নিশ্চিতকরণমূলক পক্ষপাত জাতীয় কর্মকাণ্ডে অংশ নেন। পুনরাবৃত্তিমূলক বদ্ধপ্রকোষ্ঠগুলির কারণে সামাজিক ও রাজনৈতিক মেরুকরণ বৃদ্ধি পেতে পারে, এমনকি চরমপন্থী মতবাদেরও সৃষ্টি হতে পারে। পুনরাবৃত্তিমূলক বদ্ধপ্রকোষ্ঠ পরিভাষাটি আদতে শ্রুতিমূলক প্রতিধ্বনি প্রকোষ্ঠ ধারণাটির একটি রূপক, যেখানে একটি ফাঁপা পরিবেষ্টিত স্থানের ভেতরে শব্দের অনুরণন বা প্রতিধ্বনি ঘটে থাকে। আন্তর্জাল বা ইন্টারনেটের সামাজিক যোগাযোগ মাধ্যমগুলির সম্প্রদায়গুলির মধ্যে এই ধরনের পুনরাবৃত্তিমূলক ও সমসত্ত্বকারক ক্রিয়াকে নির্দেশ করার জন্য আরেকটি পরিভাষার উত্থান ঘটেছে, যা হল সাংস্কৃতিক গোত্রবাদ। অনেক পণ্ডিত নাগরিকদের অবস্থান ও দৃষ্টিভঙ্গির উপরে পুনরাবৃত্তিমূলক বদ্ধপ্রকোষ্ঠ ক্রিয়ার যে সম্ভাব্য প্রভাব পড়তে পারে, বিশেষ করে রাজনীতিতে এর যে পরিণাম হতে পারে, তা নিয়ে বক্তব্য দিয়েছেন। তবে কিছু গবেষণাতে এই মত দেওয়া হয়েছে যে পুনরাবৃত্তিমূলক বদ্ধপ্রকোষ্ঠের প্রভাব যতটা বড় মনে করা হয়, এটি তার চেয়ে দুর্বল।

## তথ্যসূত্র

বিষয়শ্রেণী:গণমাধ্যম সংক্রান্ত আলোচ্য বিষয়
বিষয়শ্রেণী:জনমত
বিষয়শ্রেণী:উদ্দেশ্যপ্রণোদিত প্রচারণা কৌশল
বিষয়শ্রেণী:যোগাযোগ মাধ্যমে পক্ষপাতিত্ব
বিষয়শ্রেণী:প্রভাব (সামাজিক ও রাজনৈতিক)
টোঙ্গা জাতীয় ফুটবল দল

**টোঙ্গা জাতীয় ফুটবল দল** () হচ্ছে আন্তর্জাতিক ফুটবলে টোঙ্গার প্রতিনিধিত্বকারী পুরুষদের জাতীয় দল, যার সকল কার্যক্রম টোঙ্গার ফুটবলের সর্বোচ্চ নিয়ন্ত্রক সংস্থা টোঙ্গা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৭৯ সালের ২৯শে আগস্ট তারিখে, টোঙ্গা প্রথমবারের মতো আন্তর্জাতিক খেলায় অংশগ্রহণ করেছে; ফিজির সুভায় অনুষ্ঠিত উক্ত ম্যাচে টোঙ্গা তাহিতির কাছে ৮–০ গোলের ব্যবধানে পরাজিত হয়েছে।

১,৫০০ ধারণক্ষমতাবিশিষ্ট লটো-টোঙ্গা সোকা সেন্টারে *টিমি ফাকাফোমুয়া* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় টোঙ্গার রাজধানী নুকু'আলোফায় অবস্থিত। বর্তমানে এই দলের ম্যানেজারের দায়িত্ব পালন করছেন তিমোতে মোলেনি এবং অধিনায়কের দায়িত্ব পালন করছেন ভেইটঙ্গোর রক্ষণভাগের খেলোয়াড় সিওনে উহাতাহি।

টোঙ্গা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপেও টোঙ্গা এপর্যন্ত একবারও অংশগ্রহণ করতে সক্ষম হয়নি।

কিলিফি উয়েলে, উনালোলো ফেয়াও, লাফায়েলা মোয়ালা, সিওনে উহাতাহি এবং লকোয়া তাওফাহেমার মতো খেলোয়াড়গণ টোঙ্গার জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৮ সালের অক্টোবর মাসে প্রকাশিত র‌্যাঙ্কিংয়ে টোঙ্গা তাদের ইতিহাসে সর্বোচ্চ অবস্থান (১৬৩তম) অর্জন করে এবং ২০১৮ সালের এপ্রিল মাসে প্রকাশিত র‌্যাঙ্কিংয়ে তারা ২০৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে টোঙ্গার সর্বোচ্চ অবস্থান হচ্ছে ১৮০তম (যা তারা ১৯৭৯ সালে অর্জন করেছিল) এবং সর্বনিম্ন অবস্থান হচ্ছে ২৩৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ টোঙ্গা জাতীয় ফুটবল দল 
* ওএফসি-এ টোঙ্গা জাতীয় ফুটবল দল 

বিষয়শ্রেণী:টোঙ্গা জাতীয় ফুটবল দল
বিষয়শ্রেণী:ওশেনিয়ার জাতীয় ফুটবল দল
কীর্তি রানাসিংহে

**সিরিমিউয়ান কীর্তি রানাসিংহে** (; জন্ম: ৪ জুলাই, ১৯৬২) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **কীর্তি রানাসিংহে**।

## খেলোয়াড়ী জীবন
১৯৮৫-৮৬ মৌসুম থেকে ১৯৮৭-৮৮ মৌসুম সাল পর্যন্ত কীর্তি রানাসিংহে’র প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করেছেন কীর্তি রানাসিংহে। ২ মার্চ, ১৯৮৬ তারিখে ক্যান্ডিতে সফরকারী পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ৫ এপ্রিল, ১৯৮৬ তারিখে কলম্বোয় সফরকারী নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

## অবসর
মিডলসেক্স সিসিসি’র পেশাদার কোচ হিসেবে ফিঞ্চলে একাডেমিতে যুবকদের প্রশিক্ষণ দিয়েছেন। নালন্দা কলেজ কলম্বোয় অধ্যয়ন করেন। ১৯৮২ সালে কলেজের প্রথম একাদশ দলের অধিনায়কের দায়িত্বে ছিলেন। এরপর, ওয়েস্টমিনস্টার স্কুলে প্রধান কোচ হিসেবে কাজ করছেন।

## তথ্যসূত্র

## আরও দেখুন
* গামিনি পেরেরা
* চম্পকা রামানায়েকে
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 
*"Mahela dazzles with flawless century"

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিডলসেক্স ক্রিকেট বোর্ডের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:নালন্দা কলেজের (কলম্বো) প্রাক্তন শিক্ষার্থী
বিষয়শ্রেণী:কলম্বো থেকে আগত ক্রিকেটার
প্রতিধ্বনি প্রকোষ্ঠ

একটি **প্রতিধ্বনি প্রকোষ্ঠ** (Echo chamber) বলতে একটি প্রাকৃতিকভাবে, অপরিকল্পিতভাবে সৃষ্ট অথবা ইচ্ছাকৃতভাবে নির্মিত একটি ফাঁপা বা শূন্যগর্ভ পরিবেষ্টিত স্থানকে বোঝায় যাতে শব্দের অনুরণন ঘটে। পরিকল্পিতভাবে নির্মিত প্রতিধ্বনি প্রকোষ্ঠগুলিকে সাধারণত শব্দধারণের উদ্দেশ্যে তৈরি করা হয়। যেমন কোনও টেলিভিশন বা বেতার অনুষ্ঠানের প্রযোজকেরা হয়ত এক ধরনের শ্রুতিবিভ্রম সৃষ্টি করতে চাইতে পারেন, যাতে মনে হয় যে একটি কথোপকথন একটি বৃহৎ কক্ষ বা গুহাতে অনুষ্ঠিত হচ্ছে। যন্ত্রে ধারণকৃত উৎস কথোপকথনটিকে একটি প্রতিধ্বনি প্রকোষ্ঠে পুনরায় চালিয়ে মাইক্রোফোন দ্বারা অনুরণনগুলি ধারণ করে এই বিশেষ আবহক্রিয়াগুলি সৃষ্টি করা যায়। বর্তমানে এইসব বিশেষ আবহধ্বনিগুলি সৃষ্টি করার জন্য বিশেষ আবহ সৃষ্টিকারী যন্ত্র (ইফেক্টস ইউনিট) ব্যাপকভাবে ব্যবহৃত হলেও আজও অনেক জায়গায় প্রতিধ্বনি প্রকোষ্ঠের ব্যবহার হয়ে থাকে। যেমন ক্যাপিটল স্টুডিওস নামক প্রতিষ্ঠানের প্রতিধ্বনি প্রকোষ্ঠগুলি বিখ্যাত।

সঙ্গীতে শব্দের প্রতিধ্বনি ও অনুরণন জাতীয় বিশেষ আবহধ্বনির ব্যবহার বহুবিধ এবং এগুলির ইতিহাস বহু শতাব্দী প্রাচীন। পাশ্চাত্যে মধ্যযুগীয় ও রেনেসাঁস পর্বের ধর্মীয় সঙ্গীত রচনাকারীরা গির্জা ও মহাগির্জাগুলির (ক্যাথেড্রাল) অভ্যন্তরে স্বাভাবিকভাবে উৎপন্ন প্রতিধ্বনি ও অনুরণনের জটিল ব্যবস্থাগুলি সম্পর্কে গভীর জ্ঞান রাখতেন ও এগুলির পূর্ণ ব্যবহার করতেন। শব্দ বা ধ্বনি-সম্পর্কিত এই প্রাথমিক জ্ঞানগুলি পরবর্তীতে ১৭শ, ১৮শ ও ১৯শ শতকে পাশ্চাত্যের গীতিনাট্যশালা (অপেরা হাউজ) ও সঙ্গীত মিলনায়তনগুলির নকশায় উপকারী ভূমিকা পালন করেছিল। বৈদ্যুতিক বিবর্ধনের যুগের আবির্ভাবের আগে স্থপতিরা তাদের নকশায় অভ্যন্তরীণ প্রতিফলনের সৃষ্টি করার ব্যবস্থা রাখতেন যাতে মঞ্চ থেকে আগত শব্দ বা ধ্বনিগুলিকে জোরালো ও বহুদূরে অভিক্ষিপ্ত করা যায়। কখনও কখনও স্থপতি বা প্রকৌশলীর নকশার একটি অযাচিত পার্শ্ব প্রতিক্রিয়া হিসেবে প্রতিধ্বনি ক্রিয়ার সৃষ্টি হতো, যেমন স্কটল্যান্ডের হ্যামিল্টন সমাধিমন্দির; এটিতে যে অনুরণনের সৃষ্টি হয়, তাঁর সময়কাল যেকোনও ভবনের তুলনায় সবচেয়ে দীর্ঘগুলির একটি।

বিষয়শ্রেণী:শব্দধারণ প্রযুক্তি
শ্বশুর-শাশুড়ি

**শ্বশুর-শাশুড়ি** হলো এমন দুজন ব্যক্তি যারা স্বামী-স্ত্রীর একে অপরের পিতামাতা। অনেক সংস্কৃতি এবং আইনি ব্যবস্থা এই সম্পর্কের সাথে যুক্ত ব্যক্তিদের উপর কর্তব্য এবং দায়িত্ব আরোপ করে। একজন ব্যক্তি স্বামী-স্ত্রীর পিতামাতার কাছে জামাই বা পুত্রবধূ, যারা স্বামী-স্ত্রীর ভাইবোন, ভাইবোনের বিপরীতে সেই সব ভগ্নীপতি ও শ্যালকের পিতামাতা। এই পারিবারিক সম্বন্ধ গোষ্ঠীর সদস্যদের একত্রে শ্বশুরবাড়ির আত্নীয় বলা হয়।

## শ্বশুর
একজন শ্বশুর বীপরিতক্রমে একজন স্বামী বা স্ত্রীর পিতা। দুজন পুরুষ যারা একে অপরের সন্তানের শ্বশুর হতে পারেন। তাদের **সহ-পিতৃ-শ্বশুর** বলা যেতে পারে বা যদি তাদের নাতি-নাতনীর মধ্যে সম্পর্ক হয় তাহলে তাদের **সহ-পিতামহ** বলা যেতে পারে।

## শাশুড়ি
**শ্বাশুড়ি** হলো বীপরিতক্রমে একজন স্বামী বা স্ত্রীর মা। দু'জন মহিলা যারা একে অপরের সন্তানের শ্বাশুড়ি হন তাদের **সহ-শ্বাশুড়ি** বা তাদের নাতি-নাতনীদের মধ্যে সম্পর্ক হলে তাদের **সহ-মাতামহ** বলা যেতে পারে।

কৌতুক এবং জনপ্রিয় সংস্কৃতিতে শ্বাশুড়ীকে অসহ্যকর, কৃপণ, অসহনশীল এবং সাধারণত অপ্রীতিকর হিসাবে হিসাবে উপস্থাপন করা হয়। তাদের প্রায়শই স্বামীর শত্রু হিসাবে চিত্রিত করা হয় যিনি শাশুড়ির মেয়ের সাথে বিবাহিত। শাশুড়ির কৌতুকে  শাশুড়ির চরিত্রকে অশ্লীল ভাবে আলোকিত করা হয়েছে।

কিছু অস্ট্রেলিয়ান আদিবাসী ভাষাগুলো এড়িয়ে চলা বক্তব্য বোঝাতে "শাশুড়ির ভাষা" ব্যবহার করে। বিশেষত উপ-ভাষাগুলি ব্যবহার করা হয় নিষিদ্ধ আত্মীয়দের বোঝাতে, বিশেষত শাশুড়িকে।

*[[শ্বশুরবাড়ি]]* হলো এক ধরনের বাসস্থান। সাধারণত একটি পারিবারিক বাড়ির মধ্যে অতিথির বাসস্থান যা বর্ধিত পরিবারের সদস্যদের জন্য ব্যবহার করা হয়।

## ইসলামে শ্বশুর শ্বাশুড়ি
ইসলামে শ্বশুর শাশুড়িই একমাত্র সম্পর্ক, যা সরাসরি রক্ত সম্পর্ক না হয়েও মাহরাম বলে বিবেচিত হয়, অর্থাৎ তাদের সামনে পুত্রবধু ও মেয়ের জামাইদের পর্দা করা বাধ্যতামূলক নয়।

## আরও দেখুন
* বিবাহ

## তথ্যসূত্র

## বহিঃসংযোগ

*   
* 

বিষয়শ্রেণী:মাতৃত্ব
বিষয়শ্রেণী:পিতৃত্ব
সংবাদ মাধ্যম

**সংবাদ মাধ্যম** (News media) বা **সংবাদ শিল্প** (News industry) বলতে গণমাধ্যমের সেইসব রূপকে বোঝায় যেগুলি সাধারণ জনগণের কাছে বা নির্দিষ্ট শ্রেণীর পাঠকের কাছে সংবাদ পৌঁছে দেবার কাজে নিয়োজিত থাকে। এগুলির মধ্যে মুদ্রিত সংবাদ মাধ্যম (দৈনিক পত্রিকা, সাময়িকী), সম্প্রচারিত সংবাদ (বেতার ওটেলিভিশন) এবং সাম্প্রতিককালে আন্তর্জাল বা ইন্টারনেট (ইন্টারনেটভিত্তিক পত্রিকা, সংবাদ ব্লগ, সংবাদ ভিডিও, সরাসরি সংবাদ স্ট্রিমিং, ইত্যাদি) অন্তর্ভুক্ত।

## ইতিহাস
পাশ্চাত্যে রেনেসাঁস পর্বে প্রথম সংবাদ প্রচার হওয়া শুরু হয়। এগুলি ছিল যুদ্ধ, অর্থনৈতিক পরিস্থিতি, সামাজিক রীতিনীতি নিয়ে হাতে লেখা খবর-সংবলিত বিভিন্ন চিঠি যেগুলি বণিকদের মধ্যে বিলি করা হত। ১৫শ শতকের শেষ দিকে জার্মানিতে প্যামফ্লেট আকারে মুদ্রিত সংবাদের উদ্ভব হয়, এগুলিতে লোমহর্ষক খবর থাকত। ১৬২১ সালে লন্ডন শহরে প্রথম ইংরেজি পত্রিকা *দ্য উইকলি নিউজ* (*The Weekly Newes*) প্রকাশিত হয়। ১৬৪০ ও ১৬৫০-এর দশকে এর পদাঙ্ক অনুসরণ করে আরও বেশ কিছু পত্রিকার আবির্ভাব ঘটে। ১৬৯০ সালে মার্কিন যুক্তরাষ্ট্রে রিচার্ড পিয়ার্স ও বেঞ্জামিন হ্যারিস বস্টন শহরে প্রথম মার্কিন পত্রিকাটি মুদ্রণ করেন, তবে সরকারী অনুমোদন না থাকায় এটিকে সাথে সাথে বন্ধ করে দেওয়া হয়।

## তথ্যসূত্র

## আরও দেখুন

* জনমতের আদালত 
* শত্রুভাবাপন্ন যোগাযোগ মাধ্যম ক্রিয়া 
* সাংবাদিকতা
* যোগাযোগ মাধ্যমে পক্ষপাত
* যোগাযোগ মাধ্যম নিয়ন্ত্রণ
* সংবাদ উপস্থাপক
* হলুদ সাংবাদিকতা

বিষয়শ্রেণী:সংবাদ মাধ্যম
হেমন্ত বিক্রেমারত্নে

**রানাসিংহে পত্তিকিরিকোরালালাগে অরুণা হেমন্ত বিক্রেমারত্নে** (; জন্ম: ২১ ফেব্রুয়ারি, ১৯৭১) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে বাদুরেলিয়া স্পোর্টস ক্লাব, বাসনাহিরা সাউথ, রাগামা ক্রিকেট ক্লাব ও সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **হেমন্ত বিক্রেমারত্নে**।

## খেলোয়াড়ী জীবন
১৯৯০-৯১ মৌসুম থেকে ২০০৯ সাল পর্যন্ত হেমন্ত বিক্রেমারত্নে’র প্রথম-শ্রেণীর খেলোয়াড়ী জীবন চলমান ছিল। ২৭ নভেম্বর, ২০০০ সালে প্রিমিয়ার লিমিটেড ওভার টুর্নামেন্টের সেমিফাইনালে সর্বোচ্চ ৪৯ রান তুলেন।

সমগ্র খেলোয়াড়ী জীবনে তিনটিমাত্র ওডিআইয়ে অংশগ্রহণ করেছেন হেমন্ত বিক্রেমারত্নে। ৪ সেপ্টেম্বর, ১৯৯৩ তারিখে কলম্বোয় সফরকারী দক্ষিণ আফ্রিকা দলের বিপক্ষে একদিনের আন্তর্জাতিকে অভিষেক ঘটে তার। ১৬ ডিসেম্বর, ১৯৯৩ তারিখে এই মাঠে সফরকারী ওয়েস্ট ইন্ডিজ দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

## অবসর
নভেম্বর, ২০১৮ সালে শ্রীলঙ্কা ক্রিকেটের জাতীয় দল নির্বাচকমণ্ডলীর সদস্যরূপে মনোনীত হন।

## তথ্যসূত্র

## আরও দেখুন
* পুবুদু দাসানায়াকে
* দিলীপ সামারাবীরা
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাসনাহিরা নর্থের ক্রিকেটার
বিষয়শ্রেণী:বাসনাহিরা সাউথের ক্রিকেটার
বিষয়শ্রেণী:রুহুনার ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:কলম্বো থেকে আগত ক্রিকেটার
বিপাশা (চলচ্চিত্র)

***বিপাশা*** হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি তারাশঙ্কর বন্দ্যোপাধ্যায় এর *বিপাশা* নামক একটি উপন্যাসের উপর ভিত্তি করে তৈরি করা হয়েছিল। এই চলচ্চিত্রটি ২৬ জুন ১৯৬২ সালে চিত্র প্রযোজক ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবিন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, ছবি বিশ্বাস, ছায়া দেবী।

## শ্রেষ্ঠাংশে
* উত্তম কুমার - দিবেন্দু চ্যাট্টার্জি
* সুচিত্রা সেন - বিপাশা (শিক্ষক)
* ছবি বিশ্বাস - শরদিন্দু চ্যাট্টার্জি (দিবেন্দুর বাবা)
* জীবন বোস - অরুণ মিত্র (দিবেন্দুর বন্ধু)
* ছায়া দেবী - লাবণ্য (দিবেন্দুর মা)
* লিলি চক্রবর্তী - জশোদা 
* কেতকী দত্ত - অরুণ মিত্রের স্ত্রী 
* নিশীথ মুখার্জী
* পাহাড়ী সান্যাল - ব্যারিস্টার গুহ 
* কমল মিত্র
* তুলসী চক্রবর্তী

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:১৯৬২-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
মেঘমল্লার (দ্ব্যর্থতা নিরসন)

**মেঘমল্লার** হলো এক ধরনের হিন্দুস্তানি রাগবিশেষ।
* মেঘমল্লার (রাগ)

এছাড়া **মেঘমল্লার** বলতে অন্যান্য যেসব বস্তুকে নির্দেশ করা হতে পারে:
* মেঘমল্লার (গল্পগ্রন্থ) - বিভূতিভূষণ বন্দ্যোপাধ্যায় রচিত গল্পগ্রন্থ
* মেঘমল্লার (২০০১-এর চলচ্চিত্র) - ২০০১ সালে মুক্তিপ্রাপ্ত মালয়লাম চলচ্চিত্র
* মেঘমল্লার (২০১৪-এর চলচ্চিত্র) - ২০১৪ সালে মুক্তিপ্রাপ্ত বাংলাদেশি চলচ্চিত্র
পাহুনা: দ্য লিটল ভিজিটরস

**পাহুনা: দ্যা লিটল ভিজিটরস** ২০১৮ সালের ভারতীয় নেপালি ভাষার সিকিমে চিত্রিত হওয়া একটি চলচ্চিত্র। চলচ্চিত্রটি পরিচালনা করেছেন পাখী তাইরিওয়ালা এবং প্রযোজনা করেছেন প্রিয়াঙ্কা চোপড়া ও মধু চোপড়া। চলচ্চিত্রটি পার্পল পেবল পিকচার্সের অধীনে নির্মিত হয়েছে।

## পটভূমি
চলচ্চিত্রটিতে অপ্রিতিকর অবস্থায় পড়া তিনজন শিশুর আবেগ, ভাষা এবং ভৌগোলিক বাঁধা অতিক্রমের গল্প চিত্রিত করা হয়েছে।

## অভিনয়ে

*ইশিকা গুরুং
*আনমোল লিম্বু
*মঞ্জু কেসি
*সরণ রায়
*বিনোদ প্রধান
*উত্তম প্রধান 
*বনিতা লাগুন

## পুরস্কার
চলচ্চিত্রটি জার্মানির শ্লিঙ্গেল আন্তর্জাতিক শিশু চলচ্চিত্র উৎসবে আন্তর্জাতিক পূর্ণদৈর্ঘ্য চলচ্চিত্র বিভাগে বিশেষ উল্লেখ লাভ করেছে।

## তথ্যসূত্র

## বহিঃসংযোগ

বিষয়শ্রেণী:নেপালের গৃহযুদ্ধ নিয়ে নির্মিত চলচ্চিত্র
বিষয়শ্রেণী:২০১৮-এর চলচ্চিত্র
বিষয়শ্রেণী:নেপালি ভাষার চলচ্চিত্র
বিষয়শ্রেণী:ভারতীয় শিশুতোষ চলচ্চিত্র
বিষয়শ্রেণী:উত্তর-পূর্ব ভারতীয় চলচ্চিত্র
তাঞ্জাবুর শিল্পকলা

ডান|থাম্ব| তাঞ্জাবুর শিল্প ফলক
**তাঞ্জাবুর শিল্পকলা** হল বিশেষভাবে ভারতের তামিলনাড়ু  রাজ্যের তাঞ্জাবুরে নির্মিত একটা হস্তশিল্প।  এটা উপহারের সামগ্রী হিসেবে বানানো একটা চক্রাকার থালা।   রুপো, ব্রোঞ্জ এবং তামা  তিন ধাতুর সমন্বয়ে তৈরি এই  হস্তশিল্পের মাঝখানে থাকে দেবদেবীর প্রতিমূর্তি।  ট্রেড রিলেটেড ইন্টেলেকচুয়াল প্রপার্টি রাইটস (টিআরআইপিআর) চুক্তি অনুযায়ী ভৌগোলিক নির্দেশকের আওতায় সুরক্ষিত করার জন্য এই শিল্পকর্মটি নিবন্ধভুক্ত করা হয়েছে।  সরকারের জি আই অ্যাক্ট ১৯৯৯ মোতাবেক এই শিল্পকে 'তাঞ্জাবুর আর্ট প্লেট'   নামে দফা ৬৩ হিসেবে নথিভুক্ত করা হয়েছে, যে নথিভুক্তি নিশ্চিত করেছেন কন্ট্রোলার জেনারেল অব পেটেন্টস ডিজাইনস এবং ট্রেডমার্কস।   শুধুমাত্র বস্তুর আকারকে আলাদা হতে অনুমতি দেওয়া হয়েছে যখন অন্যান্য ধাতব সংযুক্তি এবং বিশদীকরণ   জিআই অনুমোদনের মতো একই থাকতে হবে।

## ইতিহাস
মারাঠা শাসন আমলে রাজা সারফোজি-২(১৭৭৭-১৮৩২) তাঞ্জাবুরে এই তাঞ্জাবুর শিল্পকলার প্রচলন করেছিলেন। রাজার পরামর্শে কেবলমাত্র একটা উপহার হিসেবে তাঞ্জাবুরের শিল্পীরা এই শিল্পকলা তৈরি করেছিলেন।

এই হস্তনির্মিত বস্তু কারুকার্যখচিত করেছিলেন বিশ্বকর্মা সম্প্রদায়, যে সম্প্রদায়ের মধ্যে তাঞ্জাবুরের স্বর্ণশিল্পীদের কয়েকটা পরিবার ছিল। এটা ছিল বংশপরম্পরায় শিল্প, এবং এটাই ছিল তাঁদের বাঁচার রাস্তা। যেহেতু হস্তশিল্পীদের গৃহে তৈরি হোত, সেজন্যে একে কুটিরশিল্প হিসেবে ঘোষণা করা হয়েছিল। এই শিল্প সৃষ্টি এখানকার লোকশিল্পের অহংকার।

২০১১ সময়কালে তাঞ্জাবুরের সরকারি যাদুঘরে বিশ শতকে তৈরি একটা ফলক প্রদর্শিত হয়। নির্ধারিত ধাতু দিয়ে তৈরি ফলকে আছে কারুশিল্প নির্মিত নটরাজ মূর্তি, পতঞ্জলি ঋষি এবং পদ্মের ওপর দণ্ডায়মান ভঙ্গিতে দেবী শিবকামি মূর্তি, যা ফলকের মাঝখানে কঠিন আবরণে আবৃত করা আছে।

## তৈরির পদ্ধতি
হস্তনির্মিত তাঞ্জাবুর শিল্পকলার তিনটে উপাদান আছে: মূল ভিত্তি পাত, প্রাথমিক কারুশিল্প সহ একটা ধাতুনির্মিত চক্রাকার পাত, এবং দ্বিতীয় কারুশিল্প। ভিত্তিতে পিতলের পাত ব্যবহৃত হয়, রুপোর পাত দিয়ে কারুশিল্প বানানো হয়, ত্রিমাত্রিক প্রতিমূর্তি দৃশ্যমান করে ছাঁচ বানাতে পিচ অথবা মোমের পাটায় পাতটাকে আটকানো হয়। প্রথমে হস্তশিল্পীরা ভিত্তি পাতটাকে বিশেষ শক্ত ধাতু দিয়ে প্রস্তুত করেন। তারপর নকশা অনুযায়ী শিল্পকর্ম অথবা কারুশিল্পগুলো সৃষ্টি করেন মণিকাররা, এবং বিশেষ অধিকারপ্রাপ্ত হিরে-সেটিং বিশেষজ্ঞ শিল্পীগণ পূর্ণরূপ দেন। এই শিল্পকর্ম তৈরির পদ্ধতির সঙ্গে যুক্ত আছে: ভিত্তি পাত তৈরি, তামার পাত ঢালাই, ছাঁচ প্রস্তুতি, এবং তামার পাতের ওপর মূল ভাব অনুযায়ী কারুশিল্প সৃষ্টি এবং রং করা। ভিত্তি পাতও মূল ভাবের কাজ দিয়ে ঢাকা হয়। ফুল এবং অন্যান্য নকশা দিয়ে কারুকাজের ওপর খোদাই করা হয়, এবং শেষে পালিশ করে শিল্পকর্মকে পূর্ণ রূপ দেওয়া হয়।

এই শিল্পকলা দেশের ভিতর বাজারজাতকরণ করা হয় এবং বিদেশে রপ্তানিও করা হয়ে থাকে। এগুলো সাধারণত শিল্পীরা নিজেরাই সরাসরি বিক্রি করেন অথবা হস্তশিল্পের বিপণিতে প্রদর্শনের মাধ্যমে এবং বিদেশে রপ্তানিকারকদের দ্বারা বাজারজাতকরণ করা হয়।

## তথ্যসূত্র

বিষয়শ্রেণী:তামিল সংস্কৃতি
বিষয়শ্রেণী:ভারতীয় ধাতুকর্ম
বিষয়শ্রেণী:তামিলনাড়ুর ভৌগোলিক নির্দেশক
বৈদ্যুতিক রঙের কোড

থাম্ব|একটি , ১% শুদ্ধতা  এবং ৫ টি রঙিন ব্যান্ড(E96 সিরিজের)  সংবলিত রোধ, শীর্ষ থেকে, ২-২-৬-১-১ ; শেষ দুটি বাদামি ব্যান্ড, গুণক (× ১০) এবং সহনশীলতা (১%)  কে নির্দেশ করে।
একটি **ন রঙের কোড,** সাধারণত রোধের, তবে ধারক,  আবেশক, ডায়োড এবং অন্যান্যগুলোর জন্য বৈদ্যুতিন উপাদানগুলির মান বা রেটিং নির্দেশ করতে ব্যবহৃত হয়। একটি পৃথক কোড, ২৫-জোড়া রঙের কোড,  টেলিযোগাযোগ কেবলে  তার শনাক্ত করতে ব্যবহার করা হয়। ট্রান্সফরমার বা ভবনে ওয়্যারিংয়ের মতো ডিভাইসে  তার বা ওয়্যার লিডের জন্য ভিন্ন ধরনের কোড ব্যবহার করা হয়।

## ইতিহাস
থাম্ব|আরএমএ রোধের রঙের কোড সহায়িকা, সিএ ।  ১৯৪৫-১৯৫০
শিল্প সূচক প্রতিষ্ঠিত হওয়ার আগে, প্রত্যেক প্রস্তুতকারক রঙের কোডিং করা বা তাদের উপাদান তৈরি করার জন্য তাদের নিজস্ব স্বতন্ত্র পদ্ধতি ব্যবহার করতেন ।
থাম্ব|একটি 0nbsp;Ω রোধক (শূন্য ওহম), একটি একক কালো ব্যান্ড দ্বারা চিহ্নিত

### রঙিন ব্যান্ড পদ্ধতি
বাম থেকে ডান  দিকে পার্থক্য বোঝানোর জন্য সি এবং ডি ব্যান্ডের মধ্যে একটি ফাঁকা  রয়েছে :

উপযুক্ত রোধকগুলিকে পাঁচটি ব্যান্ড সিস্টেম দ্বারা  চিহ্নিত করা যেতে পারে, যাতে তিনটি গুরুত্বপূর্ণ সংখ্যা বা ডিজিট, ১০ গুণকের একটি শক্তি ব্যান্ড এবং সহনশীলতা বা টলারেন্স ব্যান্ড অন্তর্ভুক্ত করা যায়।  অধিক প্রশস্ত প্রথম ব্যান্ডটি  ওয়্যার ওন্ড রোধকে নির্দেশ করে।

## তথ্যসূত্র

বিষয়শ্রেণী:ইলেকট্রনিক প্রকৌশল
বিষয়শ্রেণী:বৈদ্যুতিক যন্ত্রের উপাদান
বিষয়শ্রেণী:স্মৃতিবিদ্যা
নেবেথেতেপেত

**নেবেথেতেপেত** *(nb.t-ḥtp.t)* ছিলেন একজন প্রাচীন মিশরীয় দেবী। তাঁর নামের অর্থ "পূজা-উৎসর্গের দেবী" বা "সন্তুষ্ট নারী"। হেলিওপোলিসে আমুনের নারী প্রতিরূপ হিসেবে তাঁকে পূজা করা হত। তিনি ছিলেন সৃষ্টির নারীসত্ত্বা আমুনের হাতের মূর্তিরূপ। কিন্তু সেটুকু ছাড়া তাঁর গুরুত্ব বিশেষ ছিল না।

## তথ্যসূত্র

বিষয়শ্রেণী:মিশরীয় দেবী
বিষয়শ্রেণী:উর্বরতার দেবী
অঙ্কিত রাজপুত

**অঙ্কিত সিং রাজপুত** (জন্ম ৪ ডিসেম্বর ১৯৯৩) হলেন একজন ভারতীয় ক্রিকেটার যিনি ঘরোয়া ক্রিকেটে উত্তর প্রদেশের হয়ে খেলেন। সে একজন ডান-হাতি মিডিয়াম ফাস্ট বোলার এবং ২০১২-১৩ রনজি ট্রফিতে তার অভিষেক হয়। ৭ ম্যাচে ১৮ গড়ে মোট ৩১টি উইকেট শিকার করেন উক্ত মৌসুমে। সে রাজস্থান রয়্যালসের হয়ে ইন্ডিয়ান প্রিমিয়ার লিগেও খেলেন।

## ক্রীড়া জীবন
জুলাই ২০১৮, ২০১৮-১৯ দিলীপ ট্রফি প্রতিযোগিতায় **ইন্ডিয়া গ্রীন** দলের স্কোয়াডে মনোনীত হন। ডিসেম্বর ২০১৮, ২০১৮ ইমার্জিং এশিয়া কাপ প্রতিযোগিতার জন্য ভারতীয় স্কোয়াডে অন্তর্ভুক্ত হন। আগস্ট ২০১৯, ২০১৯-২০ দিলীপ ট্রফি প্রতিযোগিতায় **ইন্ডিয়া গ্রীন** দলে আবারো মনোনীত হন।

রাজপুত ৪টি ভিন্ন ভিন্ন দলের হয়ে আইপিএল খেলেছেন। রাজপুত সর্বপ্রথম আইপিএলে আসেন চেন্নাই সুপার কিংসের হয়ে ২০১৩ ইন্ডিয়ান প্রিমিয়ার লিগ খেলোয়াড় নিলামে। মুম্বাই ইন্ডিয়ানসের বিপরীতে তার অভিষেক হয়, এবং প্রথম ওভারেই তাদের অধিনায়ক রিকি পন্টিং-এর উইকেটটি তুলে নেয়। ম্যাচ শেষে তার বোলিং ফিগার ছিল ৩ ওভারে ১/২৫। ৬ ফেব্রুয়ারি ২০১৬, আইপিএলে চুক্তিবদ্ধ হন কলকাতা নাইট রাইডার্স এর সাথে। জানুয়ারি ২০১৮, ২০১৮ ইন্ডিয়ান প্রিমিয়ার লিগ প্রতিযোগিতার নিলামে কিংস এলেভেন পাঞ্জাব তাকে কিনে নেয়  বিনিময়ে। উক্ত আসরে ২৬ এপ্রিল, সানরাইজার্স হায়দ্রাবাদ-এর বিপরীতে ৪ ওভারে ১৪ রানের বিনিময়ে ৫ উইকেট লাভ করে, এবং ম্যান অব দ্য ম্যাচ পুরস্কার লাভ করে, যদিও পাঞ্জাব উক্ত খেলায় পরাজিত হয়। এটি ছিল উক্ত আসরের প্রথম ৫ উইকেট শিকার এবং আইপিএলে কোন আনক্যাপড খেলোয়াড়ের সেরা বোলিং ফিগার।

জানুয়ারি ২০২১, ইংল্যান্ডের বিপক্ষে ভারতের টেস্ট সিরিজের জন্য নির্ধারিত ৫জন নেট বোলারের মধ্যে সেও ছিল একজন।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:ভারতীয় ক্রিকেটার
বিষয়শ্রেণী:উত্তরপ্রদেশের ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:ইন্ডিয়া ব্লুয়ের ক্রিকেটার
বিষয়শ্রেণী:ইন্ডিয়া গ্রিনের ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:ভারত এ-দলের ক্রিকেটার
বিষয়শ্রেণী:রাজস্থান রয়্যালসের ক্রিকেটার
হোয়াইট মুঘলস

**হোয়াইট মুঘলস** বা ***'শ্বেত মুঘল***' হল ২০০২ সালে প্রকাশিত উইলিয়াম ডালরিম্পল রচিত একটি ইতিহাসের বই। 

এটি ডালরিম্পলের পঞ্চম প্রধান গ্রন্থ। এতে উনিশ শতকের গোড়ার দিকে জেমস অ্যাকিলিস কিরকপ্যাট্রিক এবং খায়ের-উন-নিসা বেগমের মধ্যের প্রেমের সম্পর্কের সত্য ঘটনাটি বর্ণনা করা হয়েছে।

## সারসংক্ষেপ
অষ্টাদশ ও ঊনবিংশ শতকের গোড়ার দিকে ব্রিটিশ এবং কিছু ভারতীয়ের মধ্যে গড়ে ওঠা উষ্ণ সম্পর্কের একটি সামাজিক ইতিহাস হল এই বইটির বিষয়বস্তু। তখন ভারতে তিনজন ব্রিটিশ পুরুষ ভারতীয় মহিলার সাথে বিবাহবন্ধনে আবদ্ধ হয়েছিলেন। এটি ব্রিটিশ অফিসারদের মধ্যে আন্ত-জাতিগত যোগাযোগ সম্পর্কিত নথি প্রদান করে। যেমন চার্লস "হিন্দু" স্টুয়ার্ট -এর সাথে ভারতীয় হিন্দু ধর্মের সম্পর্ক আঠারো শতকের শেষদিকে ভারতের ভূ-রাজনৈতিক প্রেক্ষাপটে গড়ে উঠেছিল। একইভাবে প্রাক-আধুনিক যুগে দুজনের মধ্যে আশ্চর্যজনকভাবে  সম্পর্কের উপর ভর করে  খ্রিস্টান ও ইসলামের মিথস্ক্রিয়াও পরীক্ষিত হয়েছে। 

*হোয়াইট মুঘলস* এর কাহিনীর কেন্দ্রবিন্দুতে দেখানো রয়েছে হায়দরাবাদ বাসিন্দা ব্রিটিশ ইস্ট ইন্ডিয়া কোম্পানি-এর  এক ব্রিটিশ গণ্যমান্য ব্যক্তি ক্যাপ্টেন জেমস অ্যাকিলিস কির্কপ্যাট্রিক-এর ইসলাম ধর্ম গ্রহণ করে রাজকীয় মুঘল বংশজাত এক হায়দ্রাবাদি আভিজাত মহিলা খয়ের-উন-নিসাকে বিয়ে করার ঘটনা। হায়দরাবাদে ব্রিটিশ বাসিন্দা হিসাবে কিরকপ্যাট্রিককে তাঁর কর্মদাতা ইস্ট ইন্ডিয়া কোম্পানি এবং হায়দরাবাদের নিজাম এর প্রতি সহানুভূতিশীল মনোভাব প্রদর্শনের  প্রয়োজনীয়তার সাথে সামঞ্জস্য বিধান করতে দেখানো হয়েছে।

*হোয়াইট মুঘলস* এর শিরোনামেই নির্দেশ করা হয়েছে: ১৮ শতকের শেষের দিকে এবং ১৯ শতকের গোড়ার দিকে ভারতে 'মানুষের মধ্যে সংস্কৃতি এবং ধ্যান-ধারণার এক অপ্রত্যাশিত এবং অপরিকল্পিত মিশ্রণ ঘটেছিল'। বইটির এক স্তরে ‘পুরোপুরি প্রাচ্য’ হয়ে ওঠা হায়দ্রাবাদের ব্রিটিশ বাসিন্দা জেমস কিরকপ্যাট্রিক এবং একজন সুন্দরী অভিজাত মুসলিম তরুণী খয়ের-উন-নিসার মর্মান্তিক প্রেমের গল্পটি বলা হয়েছে। অন্য স্তরে চিঠি, ডায়েরি, রিপোর্ট এবং প্রেরিত-তথ্যের মধ্যে থেকে ডালরিম্পলের গবেষণার উপর ভিত্তি করে (এর বেশিরভাগ অংশ গোপনীয় সংকেতে লেখা) কাহিনীটিতে বিবৃত করা হয়েছে বাণিজ্য, সামরিক এবং রাজনৈতিক লেনদেন বিষয়ে। এই উৎসগুলির মধ্যে থেকে তিনি যৌন মনোভাব এবং সামাজিক শিষ্টাচারের একটি আকর্ষণীয় চিত্র আঁকেন। ইভাঞ্জেলিকাল খ্রিস্ট ধর্মের উত্থানের প্রভাবে মিশ্র সন্ততিদের উপর ইউরোপীয় এবং ভারতীয়দের মধ্যে যে একটি "ক্রমবর্ধমান বর্ণবাদী হয়ে ওঠা এবং উড়িয়ে দেওয়ার মনোভাব থাকে", তা তিনি খুঁজে পেয়েছিলেন। তিনি একজন উপন্যাসিকের দক্ষতায় তাকে ক্রমান্বয়ে প্রকাশ করেছেন এবং আমাদেরকে কিরকপ্যাট্রিকের মৃত্যুর পরে "পুরো গল্পের সবচেয়ে দুঃখজনক অংশে" নিয়ে গেছেন। নষ্ট প্রেমীদের প্রকৃতপক্ষে একটি আশাবাদী প্রত্যাশার জন্ম দেয়, যখন তাঁদের দুই সন্তান ব্রিটেনে চলে যায়। তাঁদের কন্যা কিটি স্কটিশ লেখক এবং দার্শনিক থমাস কার্লাইল এর বন্ধু এবং ঘনিষ্ট হয়ে ওঠেন এবং হেনরি রাসেল এর মাধ্যমে ভারতে তাঁর মাতুলানীর সাথে পুনরায় যোগাযোগ স্থাপিত হয়। 

## জনপ্রিয় সংস্কৃতি
২০১১ সালের আগস্টে উইলিয়াম ডালরিম্পল ঘোষণা করেছিলেন যে রেফ ফাইঞ্জ *হোয়াইট মুঘলস* সিনেমার সংস্করণটি পরিচালনা করবেন এবং তাতে অভিনয় করবেন।

## আরো দেখুন
* ক্লড মার্টিন
* এন্টোইন পলিয়ার
* অ্যাংলো-ইন্ডিয়ান

## তথ্যসূত্র

বিষয়শ্রেণী:উইলিয়াম ডালরিম্পলের বই
বিষয়শ্রেণী:২০০২ নন-ফিকশন বই
বিষয়শ্রেণী:একবিংশ শতাব্দীর ইতিহাসের বই
বিষয়শ্রেণী:ব্রিটিশ সাম্রাজ্য সম্পর্কে ইতিহাসের বই
বিষয়শ্রেণী:ভারত সম্পর্কে ইতিহাসের বই
বিষয়শ্রেণী:অ্যাংলো-ইন্ডিয়ান মানুষ
বিষয়শ্রেণী:ইঙ্গ-ভারতীয় ব্যক্তিত্ব
শবাধার লিপি

**শবাধার লিপি** হল প্রথম অন্তর্বর্তী পর্যায়ের সমসাময়িক কাল থেকে প্রাচীন মিশরে শবাধারের গায়ে লিখিত অন্ত্যেষ্টিক্রিয়া-বিষয়ক মন্ত্রের সংকলন। এগুলি আংশিকভাবে শুধুমাত্র রাজকীয় ব্যবহারের জন্য নির্দিষ্ট পূর্ববর্তী পিরামিড লিপি থেকে আহরিত। কিন্তু শবাধার লিপিতে দৈনন্দিন চাহিদা-সংক্রান্ত অনেক নতুন বিষয়বস্তুও দেখা যায়। যা থেকে অনুমান করা হয় যে, এগুলি সাধারণ মানুষের জন্য ব্যবহৃত হত। এই লিপিগুলির সূচনা ঘটেছিল আনুমানিক খ্রিস্টপূর্ব ২১০০ অব্দে। সাধারণ মিশরীয় যাদের একটি শবাধার ক্রয়ের ক্ষমতা ছিল, তারাই এই লিপিগুলি ব্যবহার করতে। অর্থাৎ, এই সময় পরলোকে ফ্যারাওদের একচেটিয়া অধিকার ক্ষুণ্ণ হয়েছিল।

## তথ্যসূত্র

## গ্রন্থপঞ্জি
* Raymond O. Faulkner, "The Ancient Egyptian Coffin Texts", , 3 vols., 1972–78.
* The Ancient Egyptian Books of the Afterlife, Erik Hornung, 
* *The Egyptian Coffin Texts*, edited by Adriaan de Buck and Alan Gardiner and published by the University of Chicago Oriental Institute
** Volume 1, Texts of Spells 1-75
** Volume 2, Texts of Spells 76-163
** Volume 3, Texts of Spells 164-267
** Volume 4, Texts of Spells 268-354
** Volume 5, Texts of Spells 355-471
** Volume 6, Texts of Spells 472-787
** Volume 7, Texts of Spells 787-1185
** Volume 8, Middle Kingdom Copies of Pyramid Texts

## বহিঃসংযোগ
*Coffin Texts
*''The Ancient Egyptian Coffin Texts'', Part I
*''The Ancient Egyptian Coffin Texts'', Part II
*''The Ancient Egyptian Coffin Texts'', Part III

বিষয়শ্রেণী:প্রাচীন মিশরীয় অন্ত্যেষ্টিক্রিয়া-সংক্রান্ত লিপি
বিষয়শ্রেণী:প্রাচীন মিশরীয় অন্ত্যোষ্টিক্রিয়া গ্রন্থ
সিরিয়া (অঞ্চল)

**সিরিয়া অঞ্চল** (, **'; [[চিত্রলিপি|চিত্রলিপীয় লুওয়াইন]]: ''Sura/i''; ) হল [[ভূমধ্যসাগর|ভূমধ্যসাগরের]] পূর্ব দিকে অবস্থিত একটি অঞ্চল। আধুনিক সাহিত্যে এই অঞ্চলটি **বৃহত্তর সিরিয়া** (, **'), "সিরিয়া-প্যালেস্টাইন", বা লেভান্ট নামে পরিচিত। প্রাচীন কাল থেকে অঞ্চলটি শাসন করেছে বিভিন্ন জাতি ও সাম্রাজ্য। যেমন প্রাচীন মিশরীয়, কনানীয়, ইজরায়েলীয়, আসিরীয়, ব্যাবিলোনিয়া, আখমেনিদ সাম্রাজ্য, প্রাচীন ম্যাসিডনিয়া, আর্মেনীয়, রোমান সাম্রাজ্য, বাইজান্টাইন সাম্রাজ্য, রাশিদুন খিলাফত, উমায়াদ খিলাফত, আব্বাসিদ খিলাফত, ফাতিমীয় খিলাফত, ক্রুসেডারগণ, আয়ুবিদ রাজবংশ, মামলুক সালতানাত, উসমানীয় খিলাফত, যুক্তরাজ্য ও ফরাসি তৃতীয় প্রজাতন্ত্র।
## ভূগোল

## ধর্মীয় গুরুত্ব

এই অঞ্চলে  ইব্রাহিমীয় ধর্মের জন্য গুরুত্বপূর্ণ কয়েকটি স্থান রয়েছে:

## আরও দেখুন
*ঐতিহাসিক পূর্ব-ভূমধ্যসাগরীয় অঞ্চল
*সভ্যতার সূতিকাগার
*মাশরিক
*মধ্যপ্রাচ্য
## পাদটীকা

## তথ্যসূত্র

* Dictionary of Modern Written Arabic by Hans Wehr (4th edition, 1994).
* Michael Provence, "The Great Syrian Revolt and the Rise of Arab Nationalism", University of Texas Press, 2005.

## আরও পড়ুন
*  pbk.; illustrated with b&w photos and maps; alternative ISBN on back cover: 0-19-506002-4


বিষয়শ্রেণী:লেভান্ট
বিষয়শ্রেণী:নিকট প্রাচ্য
বিষয়শ্রেণী:সাইপ্রাসের ইতিহাস
বিষয়শ্রেণী:পূর্ব-ভূমধ্যসাগরীয় অঞ্চল
বিষয়শ্রেণী:প্রাচীন মধ্যপ্রাচ্য
বিষয়শ্রেণী:সিরিয়ার ভূগোল
বিষয়শ্রেণী:জর্ডানের ভূগোল
বিষয়শ্রেণী:মধ্যপ্রাচ্যের ভূগোল
বিষয়শ্রেণী:পশ্চিম এশিয়ার ভূগোল
বিষয়শ্রেণী:ইসরায়েলের ইতিহাস
বিষয়শ্রেণী:ফিলিস্তিন (অঞ্চল) এর ইতিহাস
বিষয়শ্রেণী:লেবাননের ইতিহাস
বিষয়শ্রেণী:জর্ডানের ইতিহাস
বিষয়শ্রেণী:তুরস্কের ইতিহাস
বিষয়শ্রেণী:পূর্ব-ভূমধ্যসাগরীয় অঞ্চলের ইতিহাস
বিষয়শ্রেণী:ঐতিহাসিক অঞ্চল
বিষয়শ্রেণী:পুনঃসংযোজনবাদ
বিষয়শ্রেণী:এশিয়ার জাতীয়তাবাদী আন্দোলন
বিষয়শ্রেণী:সিরিয়ার রাজনীতি
বিষয়শ্রেণী:রাজনৈতিক আন্দোলন
বিষয়শ্রেণী:ইউরেশিয়ার অঞ্চল
বিষয়শ্রেণী:এশিয়ার অঞ্চল
মোহাম্মদ ইদ্রিস (শিল্পী)

**মোহাম্মদ ইদ্রিস** (১০ মে ১৯৩১ – ২২ ডিসেম্বর ২০১৮) ছিলেন একজন বাংলাদেশী শিল্পী ও নকশাবিদ। তিনি ভাষা আন্দোলনে, ছায়ানট প্রতিষ্ঠায় ও বাংলাদেশের স্বাধীনতা সংগ্রামে ভূমিকা রাখেন।

## জন্ম ও শিক্ষাজীবন
মোহাম্মদ ইদ্রিস ১৯৩১ সালের ১০ই মে তৎকালীন রংপুর জেলায় জন্মগ্রহণ করেন। তার বাবার নাম বসিরউদ্দিন আহমেদ ও মায়ের নাম আছিয়া বেগম। চার ভাই ও তিন বোনের মধ্যে তিনি ছিলেন তৃতীয়। ১৯৫০ সালে রংপুর জিলা স্কুল থেকে ম্যট্রিক পাশ করেন।১৯৫১ সালে তৎকালীন ঢাকা আর্ট কলেজের (পরবর্তীতে ঢাকা বিশ্ববিদ্যালয়ের চারুকলা অনুষদ) ৩য় ব্যাচে যোগ দেন।

## কর্মজীবন
শিক্ষাজীবন শেষ করে মোহাম্মদ ইদ্রিস পাকিস্তান অবজার্ভার (পরবর্তীতে বাংলাদেশ অবজার্ভার) পত্রিকায় যোগ দেন। পরবর্তীতে শিল্পী পটুয়া কামরুল হাসানের অনুপ্রেরণায় ডিজাইন সেন্টারে যোগদান করেন যা পরে বাংলাদেশ ক্ষুদ্র ও কুটিরশিল্প সংস্থায় (বিসিক) অঙ্গীভূত হয়। ১৯৯১ সালে সেখান থেকে উপ-প্রধান নকশাবিদ হিসেবে অবসর নেন। এছাড়া তিনি ছায়ানটের প্রতিষ্ঠাতা সদস্য এবং প্রতিষ্ঠানটির প্রতিষ্ঠাতেও গুরুত্বপূর্ণ ভূমিকা রাখেন।

## উল্লেখযোগ্য কর্মসমূহ
### বাংলাদেশের জাতীয় প্রতীক
100px|থাম্ব|বাংলাদেশের জাতীয় প্রতীক
১৯৭২ সালে সদ্য স্বাধীন দেশের জাতীয় প্রতীক ও বিভিন্ন মনোগ্রাম তৈরি করতে বাংলাদেশ সরকার শিল্পী পটুয়া কামরুল হাসানের উপর দায়িত্ব দেয়া হয়। মোহাম্মদ ইদ্রিস ও শামসুল আলমসহ বেশ কয়েকজনকে এই কাজগুলো তদারকির দায়িত্ব দেয়া হয়। পরবর্তীতে মোহাম্মদ ইদ্রিসের আঁকা “ভাসমান শাপলা” ও তার পাশাপাশি শামসুল আলমের “দুই পাশে ধানের শীষবেষ্টিত পাটপাতা ও চারটি তারকা” অংশটি মিলিয়ে চূড়ান্ত রূপ দেওয়া হয়

### ডাকবিভাগের খামের নকশা
১৯৭২ সালে সরকার ডাক বিভাগের খাম ও ডাকটিকেটের জন্য নকশা আহ্বান করে। মোহাম্মদ ইদ্রিস সেই সময় খামের জন্য নকশা পাঠান, ডাক বিভাগের জুরি বোর্ড তার পাঠানো নকশাটিকে নির্বাচন করেন।

### ইন্দিরা গান্ধীর শাড়ি
১৯৭২ সালে ভারতের প্রধানমন্ত্রী ইন্দিরা গান্ধী বাংলাদেশ সফরে এলে বাংলাদেশ সরকার রাষ্ট্রীয় উপহার হিসেবে যে ময়ূর-অঙ্কিত জামদানি শাড়িটি উপহার দিয়েছিলেন, সেই শাড়ির নকশা ছিল তারই করা।

### সাহিত্যকর্ম
তার রচিত বই হলো:
* *বই পড়া* (১৯৬৭) 
* *এলের পাত বেলের পাত* (শিশুতোষ ছড়াগ্রন্থ)
* *হাসির দেশ* (ছড়াগ্রন্থ)

### প্রচ্ছদকর্ম
তার কৃত প্রচ্ছদকর্মের অন্যতম হলো:
* জসিম উদদীনের *বাংগালীর হাসির গল্প*
* কাজী মোহাম্মদ ইদরিসের *পীত নদীর বাঁকে*
* হাসান হাফিজুর রহমান সম্পাদিত *একুশে ফেব্রুয়ারি* (দ্বিতীয় সংস্করণ)
* আলাউদ্দিন আল আজাদের *[[তেইশ নম্বর তৈলচিত্র]]*

## সম্মাননা
* বাংলা একাডেমির আজীবন সদস্য

## পারিবারিক জীবন
ব্যক্তিজীবনে ছিলেন ৩ সন্তানের জনক। ১৯৭১ সালের জানুয়ারী মাসে রংপুরের বেগম আক্তার বানুর সাথে বিবাহবন্ধনে আবদ্ধ হন।

## মৃত্যু
২২ ডিসেম্বর ২০১৮ সালে কিডনি ও ফুসফুস জটিলতার কারণে ঢাকার একটি বেসরকারি হাসপাতালে চিকিৎসাধীন অবস্থায় তিনি মৃত্যুবরণ করেন।

## তথ্যসূত্র

বিষয়শ্রেণী:১৯৩১-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:রংপুর জেলার ব্যক্তি
বিষয়শ্রেণী:বাংলাদেশী পুরুষ চিত্রশিল্পী
বিষয়শ্রেণী:রংপুর জিলা স্কুলের প্রাক্তন শিক্ষার্থী
সুস্মিতা বন্দ্যোপাধ্যায় (নৃত্যশিল্পী)

থাম্ব|সুস্মিতা বন্দ্যোপাধ্যায় নিজের শিক্ষার্থীদের সাথে নৃত্য প্রদর্শন করছেন

**সুস্মিতা বন্দ্যোপাধ্যায়** একজন ভারতীয় কত্থক বিশেষজ্ঞ, নৃত্য পরিচালিকা (কোরিওগ্রাফার) এবং  নৃত্য গবেষক। তিনি অল্প কিছুদিনের জন্য পণ্ডিত বিজয় শঙ্কর এবং শ্রীমতী মায়া চট্টোপাধ্যায়ের নির্দেশনায় শিক্ষালাভ করেছিলেন। এরপর তিনি পণ্ডিত বিরজু মহারাজের কাছ থেকে কত্থক শিখেছিলেন।

তিনি দূরদর্শনের 'এ' গ্রেডভুক্ত শিল্পী এবং ভারতীয় সাংস্কৃতিক সম্পর্ক পরিষদের (ইন্ডিয়ান কাউন্সিল ফর কালচারাল রিলেশন্স) তালিকাভুক্ত  একজন  শিল্পী। তিনি পদ্ম বিভূষণ পণ্ডিত বিরজু মহারাজের সক্রিয় নির্দেশনায় কত্থকের কথাশৈলীকে পুনরুজ্জীবিত করেছেন।কত্থক ও ভারতীয় শাস্ত্রীয় নৃত্যে তাঁর অবদানের জন্য তিনি স্বার্থমোর কলেজের অধ্যাপক পল্লবী চক্রবর্তীর "বেলজ অব চেঞ্জ" বইটিতে বৈশিষ্ট্যায়িত হয়েছিলেন।
## শিক্ষাগত যোগ্যতা
সুস্মিতা কলকাতার লরেটো কলেজ থেকে ইংরেজি সাহিত্যে স্নাতক ডিগ্রি অর্জন করেছেন। তিনি কলকাতা বিশ্ববিদ্যালয় থেকে ইংরেজি সাহিত্যে স্নাতকোত্তর ডিগ্রি অর্জন করেছিলেন।
## ক্রিয়াকলাপ
সুস্মিতা পুরো ভারত এবং বিশ্বজুড়ে একাধিক বড় উৎসবে নৃত্যাভিনয় করেছেন। ২০০৭ সালে টোকিওতে কোরিওগ্রাফিক কাজ উপস্থাপনের জন্য তিনি ইউনেস্কো দ্বারা আমন্ত্রিত হয়েছিলেন। এর আগে ১৯৯২ - ১৯৯৩ সালে তিনি জাপান সফর করেছিলেন কত্থকের আসল ঐশ্বর্য এবং জটিল আকার উপস্থাপন করার জন্য। তিনি অন্যান্য যেসব আন্তর্জাতিক সাংস্কৃতিক স্থানে নৃত্য প্রদর্শন করেছেন সেগুলি হল:
* রিটবার্গ মিউজিয়াম, জুরিখ
* উবারসি জাদুঘর, ব্রেমেন
* বেলগ্রেড টেলিভিশন, বেলগ্রেড
* বসন্ত উৎসব, পূর্ববর্তী ইউ.এস.এস.আর.
* উইন্ডোজ অব দ্য ওয়ার্ল্ড, বেইজিং
* ফেস্টিভাল অব ইন্ডিয়া, ব্যাংকক
* নেহেরু সেন্টার, লন্ডন
* আইসিসিআর ট্যুরস, মাসকট
* রামায়ণ সম্মেলন, ত্রিনিদাদ ও টোবাগো
* ইউসি বার্কলে এবং ইউসিএলএ, বার্কলে এবং লস অ্যাঞ্জেলেস
* ক্যানসাস স্টেট বিশ্ববিদ্যালয়, ম্যানহাটন
* রামায়ণ সম্মেলন, ডারবান
* বালি আর্টস ফেস্টিভাল, বালি

## শিক্ষকতা
কলকাতায় সুস্মিতা বন্দ্যোপাধ্যায়ের গুরুকুল মার্কিন যুক্তরাষ্ট্র, জার্মানি, কুয়েত, সুইজারল্যান্ড, রাশিয়া, স্পেন এবং হল্যান্ডের মতো বিশ্বের বিভিন্ন স্থানের শিক্ষার্থীদের শিক্ষাদান করে। জেনেভা'স আটিলিয়ার্স ডি এথনোমজিকোলজি থেকে আসা তাঁর শিক্ষার্থীদের সাথে তিনি জেনেভায় ও কেরলে বেশ কয়েকটি প্রযোজনা করেছেন। সম্প্রতি তিনি *কেরল ঘরানা* শুরু করেছিলেন, যা ভারতীয় নৃত্য ও সংস্কৃতি শেখার, শেখানোর এবং ভাগ করে নেওয়ার একটি মঞ্চ।

সুস্মিতা সাংস্কৃতিক সংগঠন স্পিকম্যাকায়ের সাথেও ঘনিষ্ঠভাবে জড়িত। তিনি ভারত জুড়ে স্কুল ও বিশ্ববিদ্যালয়ের মতো শিক্ষাপ্রতিষ্ঠানে কর্মশালা পরিচালনা করেন। স্পিকম্যাকায়ের সাথে তাঁর যোগাযোগ তাঁকে ভারত জুড়ে প্রতিভাধর শিশুদের সাথে কাজ করতে সক্ষম করেছে।

## পুরস্কার ও সম্মাননা
সুস্মিতা বন্দ্যোপাধ্যায় নিম্নোক্ত পদক বা সম্মাননায় সম্মানিত হয়েছেন-
* এমেরিটাস ফেলোশিপ - সংস্কৃতি ও মানব সম্পদ মন্ত্রক, ভারত সরকার
* শৃঙ্গারমণি পুরস্কার - সুর শৃঙ্গার সংসদ, মুম্বই
* আর্য নাট্য সমাজ - পশ্চিমবঙ্গ
* নৃত্য সাধনা পুরস্কার - অখিল ভারতীয় সংস্কৃতিক সংঘ, পুনে

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কত্থক নৃত্যশিল্পী
বিষয়শ্রেণী:২১শ শতাব্দীর ভারতীয় নৃত্যশিল্পী
ধ্রুব প্রবাহ

**ধ্রুব প্রবাহ** (**অবিচলিত প্রবাহ**, **সময়-নিরপেক্ষ প্রবাহ**, **স্থির প্রবাহ**) এক প্রকার প্রত্যক্ষ প্রবাহ (ডিসি) যা সময়ের সাথে তীব্রতা পরিবর্তন করে না।

## উৎস সমূহ
লোড ধ্রুবক হলে, একটি ধ্রুবক ভোল্টেজ উৎসের মাধ্যমে একটি স্থির প্রবাহ পাওয়া যেতে পারে। যদি লোডটি পরিবর্তনশীল হয়, তবে একটি ধ্রুবক প্রবাহ সরবরাহ উৎসের মাধ্যমে একটি স্থির প্রবাহ পাওয়া যেতে পারে।

### ধ্রুব ভোল্টেজ উৎস
একটি বৈদ্যুতিক রাসায়নিক কোষ রাসায়নিক বিক্রিয়া থেকে বৈদ্যুতিক শক্তি উৎপাদন বা বৈদ্যুতিক শক্তি প্রবর্তনের মাধ্যমে রাসায়নিক বিক্রিয়া সুবিধার্থে সক্ষম একটি ডিভাইস। বৈদ্যুতিক রাসায়নিক কোষের একটি সাধারণ উদাহরণ হলো গ্রাহকদের ব্যবহারের জন্য ব্যবহৃত একটি আদর্শ 1.5 ভোল্ট সেল । এই ধরনের ডিভাইসটি একটি একক গ্যালভ্যানিক সেল হিসাবে পরিচিত, তাই অবিচ্ছিন্ন **কারেন্টের** একটি অপ্রচলিত নাম ছিল **গ্যালভ্যানিক কারেন্ট**। একটি ''ব্যাটারিতে''  দুটি বা ততোধিক কোষ থাকে যা সমান্তরাল বা সিরিজ সংযোগে সংযুক্ত থাকে।

সদৃশ মেরু জেনারেটর একটি বৈদ্যুতিক জেনারেটর যা একটি বৈদ্যুতিক পরিবাহী ডিস্ক বা সিলিন্ডার যা একটি অপরিবর্তনশীল স্থির চৌম্বকীয় ক্ষেত্রের সাথে উল্লম্বভাবে একটি সমতলে ঘুরছে। একটি চৌম্বকীয় হাইড্রোডাইনামিক জেনারেটর আবর্তিত তড়িচ্চুম্বকীয় যন্ত্রপাতি ব্যবহার না করে চৌম্বক ক্ষেত্রের মধ্যে গরম গ্যাসের চলাচল থেকে সরাসরি বৈদ্যুতিক শক্তি আহরণ করে।

এসি জেনারেটরগুলি একটি রেকটিফায়ার এবং একটি ভাল রিপল ফিল্টার সহ স্থির প্রবাহের উৎস হিসাবে ব্যবহার করা যেতে পারে। স্পন্দিত ডিসি জেনারেটরগুলি একটি ভাল রিপল ফিল্টার সহ স্থির প্রবাহের উৎস হিসাবে ব্যবহার করা যেতে পারে।

### ধ্রুব বিদ্যুৎ প্রবাহ সরবরাহ
ইলেক্ট্রনিক্সে, একটি ধ্রুবক প্রবাহ সিস্টেম হলো এমন একটি সিস্টেম যা ধ্রুবক বৈদ্যুতিক প্রবাহ বজায় রাখতে লোডের ভোল্টেজকে পরিবর্তিত করে। যখন কোনও উপাদান একটি ধ্রুবক প্রবাহ দ্বারা চালিত হয়, ড্রাইভার সার্কিটটি প্রকৃতপক্ষে একটি  প্রবাহ নিয়ামক এবং উপযুক্ত নির্ভরযোগ্যতার প্রবাহ উৎস  হিসাবে অবশ্যই সেই উপাদানটিতে উপস্থিত হতে হবে।

ধ্রুব বিদ্যুৎ প্রবাহ সরবরাহের একটি গুরুত্বপূর্ণ ব্যবহার হলো এলইডি। যদিও একটি উচ্চ সিরিজ রোধ একটি এলইডি আলো জ্বালানোর জন্য যথেষ্ট, কখনও কখনও নকশাকে উচ্চ প্রবাহের থেকে রক্ষা করা প্রয়োজন (নতুবা এলইডি পুড়ে যাবার ঝুঁকি থাকে)।

আরেকটি ব্যবহার- প্রতিপ্রভ বাতি ; যার মধ্যে খুব গতিময় বৈদ্যুতিক রোধ থাকে এবং প্রবাহের একটি স্বল্প পরিসরের মধ্যে অনুকূলভাবে পরিচালিত হয়। অন্যান্য ব্যবহারগুলির মধ্যে ঝালিত ধাতব আর্ক ওয়েল্ডিং এবং গ্যাস টংস্টেন আর্ক ওয়েল্ডিং অন্তর্ভুক্ত।

#### এলইডি-তে ধ্রুব বিদ্যুৎ উৎসের প্রয়োগ

* নির্ভরযোগ্যতা পরীক্ষা
* ডিভাইস বার্ন-ইন টেস্ট
* HASS এবং IESNA LM-80 অ্যাপ্লিকেশন
* শক্তি তারা প্রশংসাপত্রয়ন
* ক্যালিব্রেশন ল্যাম্প ড্রাইভ
* ডিসি চালিত ল্যাম্প
* রোধক পক্বতা
* লেজার ডায়োড ডিসি ড্রাইভ

## ধ্রুব প্রবাহ এবং ধ্রুব বিভবের মধ্যে পার্থক্য
ধ্রুব বিভব লুমিনিয়ারগুলির ক্ষেত্রে চালক থেকে একটি ধ্রুব বিভব যেমন 12 বা 24 ভোল্ট সরবরাহ করার প্রয়োজন হয়। এই বাতিগুলোর জন্য বিভব চালক দ্বারা স্থির করা হলেও তড়িৎ প্রবাহ পরিবর্তিত হতে পারে। অপরদিকে, ধ্রুব প্রবাহ লুমিনায়ারগুলি ক্ষেত্রে চালক থেকে একটি ধ্রুবক তড়িৎ প্রবাহ যেমন 350mA বা 700mA (মিলি-অ্যাম্পিয়ার) সরবরাহ করতে হয়। সেক্ষেত্রে, তড়িৎ প্রবাহ স্থির হলেও বিভব পরিবর্তিত হতে পারে। 

## আরো দেখুন

* বিদ্যুৎ উৎস
* এলইডি সার্কিট

## তথ্যসূত্র

বিষয়শ্রেণী:ইলেকট্রনিক বর্তনী
বিষয়শ্রেণী:বৈদ্যুতিক প্রবাহ
বিষয়শ্রেণী:বৈদ্যুতিক ক্ষমতা নিয়ন্ত্রণ
বিষয়শ্রেণী:তড়িৎ প্রবাহ
তাওয়েরেত

প্রাচীন মিশরীয় ধর্মে **তাওয়েরেত** (বানানান্তরে **তাউর্ত**, **তুয়াত**, **তুয়ার্ত**, *তা-ওয়েরেত*', **তাওয়ারেত**, *ত্বের্ত*' ও **তাউয়েরেত**; এবং গ্রিক ভাষায় Greek, Θουέρις – **Thouéris**, **Thoeris**, **Taouris** and **Toeris**) ছিলেন শিশুর জন্ম ও প্রজননের এক রক্ষয়িত্রী দেবী। "তাওয়েরেত" (*Tȝ-wrt*) নামটির অর্থ "যিনি মহীয়সী" বা সাধারণভাবে "মহান"। ভয়ংকর দেবদেবীদের এই উপাধি দ্বারা সম্ভাষণ করার প্রথাটির খুব চল ছিল মিশরে। এই দেবীর রূপটি বিড়ালের বৈশিষ্ট্যযুক্ত এক দ্বিপদী মাদী হিপোপটেমাসের রূপ, সেই সঙ্গে দোদুল্যমান মানবীয় নারীস্তন, সিংহের হাত-পা ও থাবা ও পিঠ ও লেজ নীল নদের কুমিরের মতো। তাঁকে সাধারণভাবে "স্বর্গের নারী", "দিগন্তের অধিষ্ঠাত্রী", "জল-অপসারণকারিণী", "শুদ্ধ জলের অধিষ্ঠাত্রী" ও "আঁতুড় ঘরের নারী" বলে উল্লেখ করা হয়।

## তথ্যসূত্র

### সূত্র নির্দেশ
* Allen, James. *The Ancient Egyptian Pyramid Texts.* Atlanta: Society of Biblical Literature, 2005.
* Altenmüller, Hartwig. *Die Apotropaia und Die Götter Mittelägyptens.* Munich: Ludwig-Maximilians University, 1965.
* Beinlich, Horst. *Das Buch vom Fayum : zum religiösen Eigenverständnis einer ägyptischen Landschaft.* Wiesbaden: Harrassowitz, 1991.
* Germond, Philippe and Jacques Livet. *An Egyptian Bestiary.* London: Thames and Hudson, 2001.
* Houser-Wegner, Jennifer. "Taweret." In *The Ancient Gods Speak : A Guide to Egyptian Religion.* Edited by Donald Redford. Oxford: Oxford University Press, 2002. 351–352.
* Parker, R.A. "Ancient Egyptian Astronomy." *Philosophical Transactions of the Royal Society of London. Series A, Mathematical and Physical Sciences.* 276:1257 (1974), 51–65.
* Pinch, Geraldine. *Egyptian Mythology : A Guide to Gods, Goddesses, and Traditions of Ancient Egypt.* Oxford: Oxford University Press, 2002. 
* Pinch, Geraldine. *Magic in Ancient Egypt.* London: British Museum Press, 1994. 
* Verner, Miroslav. "A Statue of Twert (Cairo Museum no. 39145) Dedicated by Pabesi and Several Remarks on the Role of the Hippopotamus Goddess. *Zeitschrift für Ägyptische Sprache und Alterumskunde* 96 (1969): 52–63. 
* Weingarten, Judith. *The Transformation of Taweret into the Minoan Genius: A Study in Cultural Transmission in the Middle Bronze Age.* Partille: P. Åströms, 1991. 
* Wengrow, David. "Cognition, Materiality, and Monsters: the cultural transmission of counter-intuitive forms in Bronze Age societies." *Journal of Material Culture.* 16:2 (2011), 131–149.

## বহিঃসংযোগ
* 

বিষয়শ্রেণী:মিশরীয় দেবী
বিষয়শ্রেণী:জলহস্তী
বিষয়শ্রেণী:কিংবদন্তি স্তন্যপায়ী প্রাণী
বিষয়শ্রেণী:সিংহ দেবী
বিষয়শ্রেণী:কৃষি দেবী
বিষয়শ্রেণী:শৈশবের দেবী
বিষয়শ্রেণী:উর্বরতার দেবী
বিষয়শ্রেণী:নাক্ষত্রিক দেবী
বিষয়শ্রেণী:রক্ষাকারী দেবী
আল ফিকহুল আকবার

আল ফিকহুল আকবর (আরবিঃ الفقه الأكبر) একটি আদি ইসলামি আকিদা বিষয়ক গ্রন্থ। ইমাম আবু হানিফার লিখিত গ্রন্থগুলোর মধ্যে অক্ষত রয়ে যাওয়া এটি অন্যতম একটি গ্রন্থ। এতে আল্লাহ, তার নবি-রাসুল, ফেরেশতা ও পরকালীন জীবন বিষয়ক বিশ্বাস নিয়ে আলোচনা করা হয়েছে। 

## বিষয়বস্তু
এই গ্রন্থে মানব ইতিহাসের সৃষ্টি, আল্লাহর দাসত্ব, নবি-রাসুলদের বিশ্বাসমালা, পরকালীন জীবনের ঘটনাবলি ইত্যাদি বিষয় আলোচিত হয়েছে। এই গ্রন্থে সৃষ্টিকর্তা ও তার সৃষ্টির মাঝে যে সম্পর্ক, সেই সম্পর্ক নিয়ে আলোচনা করা হয়েছে। তৎকালীন যুগে আকিদা বিষয়ক যে সকল প্রশ্ন আসত, ইমাম আবু হানিফা তার সংক্ষিপ্ত কিন্তু নির্ভুল উত্তর প্রদান করেছেন।

## গ্রহণযোগ্যতা
বিশ্বের বিভিন্ন আলিম তার এই গ্রন্থকে ব্যবহার করেন এবং তথ্য প্রদান করতে গিয়ে এর উদ্ধৃতি প্রদান করে থাকেন। বাংলা ভাষায় ইসলামিক ফাউন্ডেশন কর্তৃক একটি ও আস-সুন্নাহ প্রকাশনী কর্তৃক একটি অনুবাদ প্রকাশ করা হয়েছে।
## আরও দেখুন
* *[[আল মুহান্নাদ আলাল মুফান্নাদ]]*

## তথ্যসূত্র

বিষয়শ্রেণী:সুন্নি সাহিত্য
বিষয়শ্রেণী:আকিদার বই
বিষয়শ্রেণী:কালাম
বিষয়শ্রেণী:মাতুরিদি সাহিত্য
বিষয়শ্রেণী:৭ম শতাব্দীর আরবি ভাষার বই